มอบชุมชนปลอดยานรก
แม้งานปราบปรามยาเสพติดอาจต้องมีมาตรการเชิงรุกมากกว่าปัจจุบัน,แต่งานป้องกันให้ความรู้แก่ชาวบ้านยังจำเป็นต้องทำควบคู่กันด้วย เฉกเช่นโครงการ ประชารัฐร่วมใจ ต้านภัยยาเสพติด (ปักกลด) ของตำรวจภูธรภาค 3 ที่ประสบความสำเร็จ,พล.ต.ท.ดำรงศักดิ์ กิตติประภัสร์ ผบช.ภ.3 เพิ่งร่วมพิธีปิดโครงการ ที่วัดตะคร้อ ต.ด่านจาก อ.โนนไทย จ.นครราชสีมา ด้วยการส่งมอบ หมู่บ้านปราศจากยาเสพติด ให้แก่ชุมชนดูแลอย่างยั่งยืน ถวายเป็นพระราชกุศลแด่ สมเด็จพระเจ้าอยู่หัว เนื่องในโอกาสวันเฉลิมพระชนมพรรษา 66 พรรษา เมื่อวันที่ 28 ก.ค. 2561,มีอีก 236 สถานีตำรวจภูธรในสังกัดตำรวจภูธรภาค 3 ปิดโครงการพร้อมกันเพื่อสร้างหมู่บ้านชุมชนเข้มแข็ง ปราศจากยาเสพติดอย่างยั่งยืน และสร้างความร่วมมือที่ดีระหว่างตำรวจกับประชาชนตลอดไป ตามจุดมุ่งหมายของโครงการ,ทั้งนี้ ผบช.ภ.3 มอบนโยบายให้ตำรวจทุกโรงพักในสังกัดคัดเลือกพื้นที่ชุมชนของตัวเองที่มีปัญหายาเสพติด ระดับรุนแรงมากที่สุด แล้วนำมาวิเคราะห์ วางแผนในการแก้ไขปัญหา,แบ่งสถานีตำรวจละ 1 หมู่บ้าน รวม 8 จังหวัด ทั้งหมด 236 หมู่บ้าน กระจายกำลังตำรวจ 4 นาย บูรณาการกับฝ่ายปกครอง ทหาร สาธารณสุข และท้องถิ่น ลงในพื้นที่เข้าไป ฝังตัวอยู่ในชุมชน ไม่น้อยกว่า 30 วัน ตลอด 24 ชั่วโมง พักอาศัยอยู่ที่วัด หรือศาลาประชาคมในหมู่บ้าน,ตำรวจทั้ง 4 นายจะเดินเคาะบ้าน ลงไปพูดคุยกับชาวบ้าน สร้างความสนิทสนมคุ้นเคยมาช่วยบรรเทาความเดือดร้อนในหลายปัญหาด้วยความจริงใจ ทำให้ชาวบ้านไว้เนื้อเชื่อใจในการให้ข้อมูลช่วยกันแก้ไขปัญหายาเสพติด,พล.ต.ท.ดำรงศักดิ์มองว่า ปัญหายาเสพติด ตำรวจต้องเข้าไปช่วยแก้ไข คอยเป็นพี่เลี้ยง ค้นหาผู้ติดยาเสพติดส่งเข้าศูนย์,คัดกรองเพื่อบำบัดฟื้นฟู หาข้อมูลผู้ค้า และปราบปรามขบวนการค้ายาเสพติด แล้วรายงานหัวหน้าโรงพักพิจารณาส่งตำรวจสนับสนุนภารกิจ,สร้างชุมชนเข้มแข็งปลอดยาเสพติด ก่อนมอบพื้นที่ชุมชนปราศจากยาเสพติดให้ชาวบ้านดูแลกันเอง ให้เกิดความต่อเนื่องยั่งยืน,ไปปักกลดทุกชุมชนจนครบเป้าหมาย เป็นการทำดีด้วยหัวใจถวายในหลวง.,สหบาท
พล.ต.ท.ดำรงศักดิ์ กิตติประภัสร์ ผบช.ภ.3 เพิ่งร่วมพิธีปิดโครงการ ที่วัดตะคร้อ ต.ด่านจาก อ.โนนไทย จ.นครราชสีมา ด้วยการส่งมอบ หมู่บ้านปราศจากยาเสพติด ให้แก่ชุมชนดูแลอย่างยั่งยืน
ยาเสพติด,การปราบปราม,ส่องตำรวจ,สหบาท,ประชารัฐร่วมใจ ต้านภัยยาเสพติด,ข่าวทั่วไป